CELEX: 62012FN0159
Language: da
Date: 2012-12-26 00:00:00
Title: Sag F-159/12: Sag anlagt den 26. december 2012 — ZZ mod ECDC

2.3.2013   
            
            
               DA
            
            
               Den Europæiske Unions Tidende
            
            
               C 63/26
            
         Sag anlagt den 26. december 2012 — ZZ mod ECDC
   (Sag F-159/12)
   2013/C 63/52
   Processprog: engelsk
   
      Parter
   
   
      Sagsøger: ZZ (ved advokat V. Kolias)
   
      Sagsøgt: Det Europæiske Center for Forebyggelse af og Kontrol med Sygdomme (ECDC)
   
      Søgsmålets genstand og beskrivelse af tvisten
   
   Påstand om annullation af afgørelsen om at afskedige sagsøgeren og om, at ECDC tilpligtes at genindsætte ham i tjenesten og at betale ham forskellen mellem den løn, han ville have oppebåret fra ikrafttrædelsesdatoen for den anfægtede afgørelse, og den økonomiske godtgørelse, han har modtaget.
   
      Sagsøgerens påstande
   
   
               —
            
            
               Annullation af den anfægtede afgørelse truffet af ECDC den 24. februar 2012 om at afskedige sagsøgeren, således at ECDC med henblik på at opfylde dommen tilpligtes i henhold til artikel 266 TEUF at genindsætte ham i tjenesten og at betale ham den løn, han ville have modtaget fra ikrafttrædelsesdatoen for den anfægtede afgørelse med tillæg af morarenter beregnet på grundlag af den af Den Europæiske Centralbank fastsatte rentesats for primære refinansieringsoperationer i den pågældende periode, forhøjet med 2 procentpoint, med fradrag af den økonomiske godtgørelse, han har modtaget, og den arbejdsløshedsunderstøttelse, han vil have modtaget inden hans genindtræden.
            
         
               —
            
            
               Annullation af skrivelsen af 18. september 2012 fra lederen af ECDC’s OCS enhed om afslag på sagsøgerens administrative klage over den anfægtede afgørelse, for så vidt som nævnte skrivelse har selvstændige retsvirkninger.
            
         
               —
            
            
               ECDC tilpligtes at betale sagens omkostninger.